శాకిని డాకిని

శాకిని డాకిని 2022లో రూపొందిన తెలుగు సినిమా. కొరియన్ సినిమా 'మిడ్ నైట్ రన్నర్స్' ను తెలుగులో 'శాకిని - డాకిని'గా రీమేక్ చేశారు. సురేష్ ప్రొడక్షన్స్, గురు ఫిలింస్, క్రాస్ పిక్చర్స్  బ్యానర్‌లపై దగ్గుబాటి సురేష్ బాబు, సునీత తాటి, థామస్ కిమ్ నిర్మించిన ఈ సినిమాకు సుధీర్ వర్మ దర్శకత్వం వహించాడు. రెజీనా కసాండ్రా, నివేదా థామస్ ప్రధాన పాత్రల్లో నటించిన ఈ సినిమాను సెప్టెంబర్ 16న విడుదలైంది.

జనవరి 2020లో, నిర్మాత సురేష్ బాబు సియోల్ ఆధారిత క్రాస్ పిక్చర్స్ సహకారంతో దక్షిణ కొరియా చిత్రం మిడ్‌నైట్ రన్నర్స్ రీమేక్ హక్కులను పొందారు. దర్శకుడు సుధీర్ వర్మ అదే నెలలో రీమేక్‌కు దర్శకత్వం వహించడానికి సంతకం చేశారు.  ఆగస్ట్ 2020లో నటి రెజీనా కసాండ్రా, నివేత థామస్ ప్రధాన పాత్రలు పోషించేందుకు సంతకం చేశారు. ఈ చిత్రం పూర్తిగా హైదరాబాద్‌లో చిత్రీకరించబడింది.

కథ
రెజీనా, నివేదా థామస్ ఇద్దరు పోలీస్ అకాడమీలో ట్రైనీ పోలీస్ ఆఫీసర్లు. అనుకోని పరిస్థితుల్లో అమ్మాయిలను వ్యభిచారంలోకి దింపే రౌడీ మూకల బారిన పడతారు. మానవ అక్రమ రవాణా నుంచి ఆ ఇద్దరు అమ్మాయిలు తమను తాము కాపాడుకుంటూనే మిగతా వారిని హ్యూమెన్ ట్రాఫికింగ్ ముఠా నుండి ఎలా రక్షించారు అనేదే సినిమా కథ.

నటీనటులు
రెజీనా కసాండ్రా
నివేదా థామస్
భానుచందర్‌ 
పృథ్వి
 రఘుబాబు
కబీర్ సింగ్ దుహా

మూలాలు